stanford-oval/wikipedia huggingface dataset:
R. Madhavan
Aiheesta muualla

Wikimedia Commonsissa on kuvia tai muita tiedostoja aiheesta .
R. Madhavan Internet Movie Databasessa. (englanniksi)
R. Madhavan Allmoviessa (englanniksi)
Rankin Inletin lentoasema

Rankin Inletin lentoasema (engl. Rankin Inlet Airport) (IATA: YRT, ICAO: CYRT) on lentoasema Kanadan Nunavutin territoriossa Rankin Inletin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 14 045.
Lentoyhtiöt ja kohteet

| Lentoyhtiö | Kohteet |
| --- | --- |
Calm Air: Arviat, Baker Lake, Chesterfield Inlet, Churchill, Coral Harbour, Repulse Bay, Thompson, Whale Cove, Winnipeg
Canadian North: Cape Dorset, Iqaluit, Ottawa, Yellowknife
First Air: Iqaluit, Winnipeg, Yellowknife
First Air, Unaalik Aviationin kalustolla: Arviat, Baker Lake
Pronto Airways: Points North, Saskatoon
Kivalliq Air: Arviat, Baker Lake, Chesterfield Inlet, Churchill, Coral Harbour, Repulse Bay, Whale Cove, Winnipeg
Rauno Kuosmanen

Rauno Kaarlo Olavi Kuosmanen (9. huhtikuuta 1932 Muhos – 21. toukokuuta 1970) oli suomalainen näyttelijä ja teatterinjohtaja.
Rauno Kuosmanen oli Kajaanin Työväen Teatterin ja Kajaanin kaupunginteatterin johtajana 1968–1970.
Elokuvarooleja

Kaikkien naisten monni 1952, Alokas Nikander
Mitäs me taiteilijat 1952, teatteriavustaja
Suomalaistyttöjä Tukholmassa 1952, poika Karlin hipoissa
Yö on pitkä 1952, asiapoika
Huhtikuu tulee 1953, Pertti Avovirta
Jälkeen syntiinlankeemuksen 1953, koululainen
Maailman kaunein tyttö 1953, kavaljeeri
Se alkoi sateessa 1953, rajavartiosotamies
Oi, muistatkos... 1954, Heikki Junnila
Vääpeli Mynkhausen 1957, Matti "Masa" Visaoksa
TV-elokuvat:
Pikku Pietarin piha 1960, valokuvaaja
Kesänyön unelma 1962, Huilu, palkeidenparsija
Aiheesta muualla

"Joku sanoi, että se on Kuosmanen, usko vain" – teatterissa vaeltaa kummituksia, Yle uutiset kulttuuri 23.10.2015
Ray Walston

Ray Walston vuonna 1963 televisiosarjassa Mies Marsista.
Herman Raymond "Ray" Walston (2. marraskuuta 1914 – 1. tammikuuta 2001) oli yhdysvaltalainen näyttelijä ja koomikko.
Televisiosarjassa Rooman sheriffi 1990-luvulla hän esitti tuomari Bonea. Hän oli roolista kolme kertaa Emmy-ehdokkaana ja voitti kahdesti, 1995 ja 1996.
Aiheesta muualla

Ray Walston Internet Movie Databasessa. (englanniksi)
Richard Cansino

| Richard Cansino> Henkilötiedot |
| --- | --- |
Syntynyt: 10. elokuuta 1953 (ikä 71)  Los Angeles, Kalifornia
Näyttelijä
Taiteilijanimet:  Jason Bigley Richard Consino Steve Davis Vincent Hatcher Richard Hayworth Todd Hodges Jack Lehman Damon Phillips Edward Villa Edward Zilla
Aktiivisena:  1993–
Merkittävät roolit:  Takashi Kawamura (Tenisu no Ōjisama) Kenshin Himura (Rurouni Kenshin)
Aiheesta muualla
IMDb 
Richard Cansino (s. 10. elokuuta 1953 Los Angeles, Kalifornia, Yhdysvallat) on yhdysvaltalainen ääninäyttelijä, joka sai American Anime -ehdokkuuden dubbauksestaan Rurouni Kenshinista.
Ura

Cansino aloitti näyttelemisen televisiossa 1980-luvulla, jolloin hän teki pieniä rooleja televisiosarjoihin ja elokuviin. Hän kuitenkin siirtyi ääninäyttelijäksi 1990-luvun alussa tehtyään ensimmäisiä äänirooleja televisiosarjaan Mighty Morphin Power Rangers ja OVAan Giant Robo vuonna 1993. Näiden jälkeen Cansino on työskennellyt enimmäkseen englanniksi dubattujen animesarjojen ja elokuvien parissa, sekä tehnyt useita äänirooleja videopeleihin. Hän oli muun muassa Ryun äänenä Street Fighter Alpha: Generations anime-elokuvassa ja sitä ennen Vegan äänenä Street Fighter II: The Animated Moviessa.
Vuonna 2007 Cansino teki vieras esiintymisen Ned's Declassified ja Hannah Montana televisiosarjoissa, sekä oli ehdokkaana ensimmäisessä American Anime -palkinto gaalassa parhaan näyttelijän kategoriassa animesarjan Rurouni Kenshin myötä.
Aiheesta muualla

Anime News Network (englanniksi)
Richard Cansino TV.comissa (Arkistoitu – Internet Archive) (englanniksi)
Crystal Acids: Richard Cansino (englanniksi)
Crystal Acids: Richard Hayworth (englanniksi)
Voice Chasers (Arkistoitu – Internet Archive) (englanniksi)
R. Ruth

| R>  Ruth Oy |
| --- | --- |
Perustettu:  1883 (sekatavarakauppa) 1906 (Jyväskylän Höyryleipomo Oy) 1925 (R. Ruth Oy)
Perustaja:  Robert Ruth
Toimitusjohtaja:  Ari Routti
Puheenjohtaja:  Jorma Routti
Kotipaikka:  Jyväskylä
Toimiala:  autokauppa, ravintola- ja hotellitoiminta
Liikevaihto:  68,5 milj. € (2020)
Henkilöstö:  200 (2020)
Tytäryhtiöt:  Jyväskylän Autotarvike Oy Savilahden Auto Oy Mattilanniemen Hotelli Oy KK Helsinki Oy Kalevankadun Ravintola Oy Kalevankadun Base Bar Oy
Omistaja:  Routin perhe
Kotisivu:  rruth.fi
Infobox OKVirheellinen NIMI-arvo: 
R. Ruth Oy on jyväskyläläinen yrityskonserni, jonka nykyisiä toimialoja ovat autokauppa sekä ravintola- ja hotellitoiminta. Vuonna 1925 perustettu yritys tunnettiin 1900-luvulla myös merkittävänä tukkukauppana ja leipomona. R. Ruth -konserni on Jyväskylän vanhin kauppa-alan yritys, joka on ollut alusta asti saman suvun, Routtien, hallussa.
Historiaa > Tukkukauppa

Robert Ruth (1854–1925) syntyi Jämsän Auvilan kylässä ja aloitti liiketoimintansa tukkukauppiaana välittämällä paikallisia maalaistuotteita Helsinkiin myytäviksi. Vuonna 1883 hän ryhtyi myös vähittäiskauppiaaksi perustamalla sekatavarakaupan Jyväskylän keskustaan, mutta  liike tuhoutui tulipalossa jo viisi vuotta myöhemmin. Ruth myi palaneen talon ja sai siitä palovakuutuskorvauksia, ja näillä rahoilla hän perusti Jyväskylään ensimmäisen tukkuliikkeen. Se kasvoi Keski-Suomen suurimmaksi viljatuotteiden ja siirtomaatavaroiden välittäjäksi.
Routit myivät tukkukauppansa vuonna 1980 samaan Tuko-ryhmään kuuluneelle Pohjanmaa Oy:lle, ja vuonna 1992 loppui myös R. Ruthin valtakunnallisen kemikaalitukun toiminta.
Historiaa > Leipomot

Vuonna 1906 Robert Ruth perusti Jyväskylän Höyryleipomon, josta yhdessä tukkukaupan kanssa tuli hänen kuoltuaan R. Ruth Oy. Vuonna 1955 Jyväs-Hyvä-nimen saanut korppu- ja rinkelituotanto eriytettiin omaksi kommandiittiyhtiökseen, ja vuodesta 1993 Jyväshyvä-merkki on kuulunut Fazerille.
Vuonna 1992 Ruth hankki omistukseensa Herkkusuu Oy:n, ja laajentuneelle toiminnalle valmistui uudet toimitilat Jyväskylän Hämeenlahteen.
Vuonna 2000 Ruth myi leipomonsa Fazerille ja päätti keskittyä ravintola- ja autokauppatoimintaan. Fazer lakkautti Jyväskylän leipomon, mutta vuonna 2010 aloitti uusi yrittäjä tiloissa leipomotoiminnan nimellä Ruthin Leipomo Oy.
Historiaa > Ravintolat ja hotellit

Ensimmäinen Ruthin kahvila avattiin vuonna 1955 Jyväskylän keskustaan Asemakadulle. Sittemmin R. Ruth Oy:n ravintolatoimintaan ovat kuuluneet kahvilat Robert ja Kahvila-Myymälä sekä ravintolat Ruthin Vintti ja Ruthin Ravintola eli Ylä-Ruth. 2000-luvulla toiminta laajeni Helsinkiin, jossa Ruth on enemmistöomistajana ravintoloissa Kolme Kaisaa Sörnäisten kurvissa ja Villi Wäinö Kalevankatu 4:ssä.
Liiketoiminta laajeni hotellialalle Ruth-yhtiöiden ostettua kesäkuussa 2018 toteutetulla Mattilanniemen Hotelli Oy:n eli jyväskyläläisen Hotelli Alban.
Autokauppa

Ruth-konserni ryhtyi autokauppa-alalle 1963 ostettuaan Jyväskylän Autotarvike Oy:n, joka myy nykyisin Volkswagen-konsernin merkkejä ja Hyundaita. Autokauppa laajentui Savilahden Auto Oy:n oston myötä vuonna 2004 Mikkeliin ja Savonlinnaan ja vuonna 2007 pariksi vuodeksi myös Keuruulle (Keuruun Autokeskus).
Rollo Beck

Rollo Howard Beck (1870–1950) oli yhdysvaltalainen ornitologi, joka keräsi näytteitä luonnontieteellisille museoille. Hän aloitti keräämällä Kalifornian lintuja, ja vuonna 1897 hän pääsi ensimmäistä kertaa mukaan tutkimusretkelle Galápagossaarille, minne hän teki 1900-luvun alussa kolme muuta matkaa. Näiden jälkeen hän sai rahoitusta vain lyhyemmille matkoille, jotka suuntautuivat Meksikoon, Costa Ricaan ja Alaskaan. Vuosina 1912–1929 oli jälleen Etelä-Amerikan ja Tyynenmeren saarien vuoro. Uransa viimeisten 20 vuoden aikana 1929–1950 Beck asui Kaliforniassa maatilallaan, mutta keräili ja nylki edelleen paikallisia lintuja. Hän oli erityisen kiinnostunut kurppeloista.
Beckillä ei ollut muodollista koulutusta, mutta hän keräsi uskomattomia määriä näytteitä. Beckin retkikunta keräsi Galápagossaarilta vuosina 1901 ja 1905 yli 76 000 näytteen kokoelman.
Rolls-Royce

Rolls-Royce voi merkitä seuraavia aiheita:
Rolls-Royce, automerkki
Rolls-Royce, moottorivalmistaja
Historian kuluessa on lisäksi ollut useita yrityksiä, jotka ovat käyttäneet nimeä Rolls-Royce.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rolls-Royce”, voi hakea sivunnimihaulla, laajalla sivunnimihaulla tai tekstihaulla.
RAID (tietotekniikka)

RAID0
RAID1
RAID10
RAID5
RAID6
Redundant Array of Independent Disks (RAID) on tekniikka, jolla tietokoneiden vikasietoisuutta ja/tai nopeutta kasvatetaan käyttämällä useita erillisiä kiintolevyjä, jotka yhdistetään yhdeksi loogiseksi levyksi. RAID-tekniikkaa käytetään etenkin siellä, missä levyjen vasteajat tai virheettömyys ovat tärkeitä, kuten levy- ja tietokantapalvelimissa.
Historia

Nykyisen RAID5:n kaltaisen tekniikan patentoi IBM:n Norman Ken Ouchi vuonna 1977 (U.S. patent 4,092,732) ja Brian Clark (1988, US4761785). Termin RAID esittivät Berkeleyn yliopiston David A. Patterson, Garth A. Gibson ja Randy Katz julkaisussaan ”A Case for Redundant Arrays of Inexpensive Disks (RAID)”. Julkaisu esitettiin kesäkuussa 1988 SIGMOD:issa, jossa he esittelivät RAID1–5-tekniikat. Tekniikan idea on tuoda halvoilla (inexpensive) levyillä kalliita kaupallisia levyjärjestelmiä vastaava vikasietoisuus ja nopeus.
Sovellukset

Tekniikkaa voidaan soveltaa useilla eri tavoilla, joista seuraavat ovat tavallisimmat. Käytössä on N kappaletta C-kokoisia levyjä.
RAID0 eli lomitus (striping) yhdistää levyt yhdeksi loogiseksi tallennustilaksi, jonka kapasiteetti on N×C, ja yhteen levyyn verrattuna luku- ja kirjoitusnopeus N-kertainen. Data kirjoitetaan lomitettuna, eli se jakautuu tasaisesti kaikille levyille. Mikäli levyt ovat erikokoisia, kokonaiskapasiteetti on N × pienimmän levyn koko. Jos RAID0-pakasta yksikin levy hajoaa, menetetään koko pakan kaikki data.
RAID1 eli peilaus (mirroring) tallentaa saman datan kahdelle (tai useammalle) erilliselle levylle, jolloin data säilyy vaikka toinen levyistä hajoaa. Periaatteessa tekniikka myös kaksinkertaistaa lukunopeuden.
RAID0+1 (RAID10) yhdistää lomituksen ja peilauksen, jolloin sekä nopeus että vikasietoisuus paranevat. Data on palautettavissa, jos jokaisessa peilissä on ehjä levy.
RAID5 tarjoaa C × (N − 1) -kokoisen kapasiteetin. Yhden levyn kapasiteetti käytetään kaikille levyille hajautetun pariteettidatan tallentamiseen. Pakkaa voidaan käyttää myös ilman pariteettidatalevyä, mutta tällöin menetetään vikasietoisuus: normaalissa RAID5-pakassa dataa ei menetetä, vaikka mikä tahansa yksittäinen levy hajoaa. Jos pakasta hajoaa enemmän kuin yksi levy, menetetään pakan kaikki data. RAID5 kasvattaa luku- ja kirjoitusnopeutta verrattuna yksittäiseen levyyn, mutta vaatii pariteettilaskennan vuoksi myös paljon laskentatehoa.
RAID6 toimii kuten RAID5, mutta sisältää enemmän pariteettidataa. RAID6-pakasta voi hajota kaksi levyä ilman että dataa menetetään.
Toteutus

RAID-tekniikan vaatiman suoritintehon vuoksi se tehdään yleensä tarkoitukseen varatulla ohjainkortilla, jolloin kyseessä on laitetasolla tehty RAID. Toisaalta minkä tahansa RAID-tekniikan voi tehdä myös ohjelmistolla käyttöjärjestelmän ominaisuuksilla. Halvemmat RAID-ratkaisut käyttävät laskentaan tietokoneen omaa suoritinta, jolloin kyseessä on ohjelmistopohjainen ratkaisu.
RAID-tekniikoita on näiden lisäksi muitakin, ja olemassa olevia voidaan yhdistellä. Kehittyneemmissä palvelimissa rikkoutuneen levyn voi vaihtaa konetta sammuttamatta (hot swap) ja rekonstruktoida RAID-järjestelmän. Yleensä osa levyistä voidaan varata lennossa käyttöön otettavaksi (hot-spare) jolloin levyn rikkoontuessa varalevy aktivoituu automaattisesti.
Rehabilitation International

Rehabilitation International (RI) on maailmanlaajuinen kuntoutusalan verkosto, joka toimii yli sadassa maassa. Se pyrkii luomaan alueellisia ja kansainvälisiä verkostoja ja tukemaan niiden toimintaa. Toimintaan osallistuu niin vammaisjärjestöjä, palveluntuottajia, tutkijoita kuin viranomaisia.
Järjestön presidenttinä johtajana kaudella 2013–2016 toimii norjalainen Jan Arne Monsbakken.
RI perustettiin vuonna 1922 Yhdysvaltojen Keskilännessä. Lähialueen vammaisten lasten auttamiseksi perustettu järjestö laajeni nopeasti.[lähde? ]
Järjestön nimi vaihtui kahdesti ennen kuin nykyinen nimi otettiin käyttöön vuonna 1972. Yksi järjestön näkyvimpiä saavutuksia on ollut kansainvälinen esteetöntä toimintaympäristä symboloiva ISA-tunnus. Merkin sanotaan nykyisin olevan yksi maailman viidestä tunnetuimmasta symbolista..
Viime vuosina järjestö on toiminut etenkin YK:n vammaisten oikeuksia koskevan yleissopimuksen puolesta. Järjestö on ollut mukana kehittämässä sopimusta ja kampanjoi sen puolesta, että YK:n jäsenmaat allekirjoittaisivat ja ratifioisivat sopimuksen..
Suomessa RI:n toimintaa toteuttaa RIFI (Rehabilitation International Finnish Committee).
Aiheesta muualla

Rehabilitation International
RI Finnish Committee, Rifi
Ravenloft

| Ravenloft |
| --- | --- |
 Ravenloftin logo
Suunnittelija:  useita
Julkaisija:  TSR, Inc., White Wolf, Wizards of the Coast
Julkaisuvuosi:  1990
Tyylilaji:  Kauhuromantiikka
Pelijärjestelmä:  Advanced Dungeons & Dragons 2nd edition, d20 System
Ravenloft on Dungeons & Dragons -roolipelin kampanjamaailma, joka julkaistiin ensimmäisen kerran vuonna 1990. Se sai alkunsa saman nimisestä seikkailumoduulista, jonka saaman suosion vuoksi julkaistiin Kauhun maailmantasolle (engl. Demiplane of Dread) sijoittuva kampanja. Mystiset usvat estävät poispääsyn maailmasta.
Wizards of the Coast julkaisi D&D:n viidennelle laitokselle Curse of Strahd -seikkailun 15. maaliskuuta 2016.
Videopelit

Ravenloft: Strahd's Possession (1994)
Ravenloft: Stone Prophet (1995)
Iron & Blood: Warriors of Ravenloft (1996)
Raven Saunders

| Mitalit | Mitalit | Mitalit |  |
| --- | --- | --- | --- |
|  Raven Saunders vuonna 2021. |  Raven Saunders vuonna 2021. |  Raven Saunders vuonna 2021. |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | Kuulantyöntö |  |
Raven Saunders (s. 15. toukokuuta 1996 Charleston, Etelä-Carolina) on yhdysvaltalainen yleisurheilija ja olympiamitalisti. Hän kilpailee erityisesti kuulantyönnössä. Saunders saavutti olympiahopeaa Tokion olympialaisissa 2020 tuloksella 19,79 m. Neljä vuotta aikaisemmin Rion olympialaisissa hän oli viides. Hän sijoittui kymmenenneksi Lontoon MM-kilpailuissa 2017.
Saunders sai hopeaa alle 20-vuotiaiden MM-kilpailuissa 2014. Hän voitti alle 20-vuotiaiden Pan-Amerikan-mestaruuden 2015. Maanosien cupissa 2017 hän sijoittui toiseksi.
Saunders on voittanut Yhdysvaltojen-mestaruuden 2017. NCAA:n mestaruuden hän voitti ulkoradoilla 2015 ja 2016 sekä sisäradoilla 2015 ja 2017.
Maaliskuussa 2023 Saunders sai 18 kuukauden kilpailukiellon laiminlyötyään olinpaikkatietojensa ilmoittamisen kolmesti vuoden 2022 aikana. Kilpailukielto määrättiin alkaneeksi 15.8.2022.
Henkilökohtaiset ennätykset

Lähde:
Kuulantyöntö: 19,96 m
Kiekonheitto: 56,86 m
Moukarinhetti: 57,97 m
Raven Riley

| Raven Riley |
| --- | --- |

Henkilötiedot
Syntynyt: 6. elokuuta 1986 (ikä 38)
Pornonäyttelijä
Aktiivisena:  2004-
Elokuvien määrä:  1
Silmien väri:  ruskea
Hiusten väri:  brunette
Pituus:  163 cm
Paino:  52 kg
Aiheesta muualla
Kotisivut
IMDb
Raven Riley 6. syyskuuta 1986, Middletown, Ohio) on entinen yhdysvaltalainen pornotähti.
Riley on esiintynyt internet-sivustoilla ja Evil Motion Picturesin elokuvassa Succubus XXX (2007).
Riley nähtiin Front-lehden kannessa maaliskuussa 2007. Hän lopetti pornonäyttelemisen vuonna 2008.
Aiheesta muualla

Raven Riley Internet Movie Databasessa. (englanniksi)
Ranskan eteläiset ja antarktiset alueet

Ranskan eteläiset ja antarktiset alueet kartalla.
Ranskan eteläiset ja antarktiset alueet (ransk. Terres australes et antarctiques françaises) on Ranskan meren­takainen alue, johon kuuluu joukko saaria eteläisellä Intian valta­merellä sekä Adélienmaa Etelämantereella. Niitä hallitaan Saint-Denis’stä, Ranskan merentakaisen departementin, Réunionin pääkaupungista. Eteläisten ja antarktisen alueiden pinta-ala on 439 781 neliökilometriä. Alueella on vuoden ympäri noin 150 tutkijaa, kesäisin noin 300.
Alue on vuodesta 2019 Unescon maailmanperintökohde.
Ranskan eteläisten ja antarktisten alueiden lippu.
| alue   | keskus- paikka | pinta- ala (km²) |
| --- | --- | --- |
| Adélienmaa | Dumont d’Urville | 432 000 |
| Banc du Geyser |  | 1 |
| Crozetsaaret | Alfred Faure | 352 |
| Intian valtameren erillissaaret |  | 44 |
| Kerguelen | Port-aux-Français | 7 215 |
| Île Saint-Paul ja Amsterdamsaari | Martin-de-Viviès | 66 |
Aiheesta muualla

Kuvia tai muita tiedostoja aiheesta Ranskan eteläiset ja antarktiset alueet Wikimedia Commonsissa
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Robert Roos

| Robert Roos |
| --- | --- |

Euroopan parlamentin jäsen
 2.7.2019–  
Ryhmä:  ECR-ryhmä
Henkilötiedot
Syntynyt: 2. elokuuta 1966 (ikä 58) Rotterdam, Alankomaat
Kansalaisuus:  hollantilainen
Tiedot
Puolue:  Sitoutumaton (2023–) 
Muut puolueet:  Forum voor Democratie (2019–2020) JA21 (2020–2023)
Robert Roos (s. 2. elokuuta 1966 Rotterdam, Alankomaat) on hollantilainen poliitikko. Roos on itsenäinen poliitikko. Aikaisemmin Roos on edustanut Forum voor Democratie- ja JA21-puolueita. Roos on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa konservatiivien ja reformistien ryhmää.
Rankine-asteikko

Tärkeiden pisteiden siajinnin vertailua rankine-, kelvin-, celsius- ja fahrenheit-asteikoilla
Rankine-asteikko (yksikön tunnus °R tai °Ra, lausutaan [ˈræŋkɪn]) on skotlantilaisen insinöörin ja fyysikon William John Macquorn Rankinen vuonna 1859 ehdottama termo­dynaaminen lämpötila-asteikko. Rankine-asteikko on absoluuttinen asteikko, jollaisella on nollapiste absoluuttisessa nollapisteessä. Rankine-asteikon arvo on suoraan verrannollinen aineen lämpöliikkeen energian odotusarvoon, minkä vuoksi se on ollut tieteessä ja tekniikassa tärkeän asteikon asemassa. Toinen tällainen asteikko on ollut SI-yksiköllä kelvin, joka on saavuttanut merkittävimmän aseman tieteen yksikköjärjestelmän standardeissa. Rankine-asteikkoa on käytetty hiljattain muun muassa Yhdysvalloissa joillakin teknisillä aloilla, mutta Yhdys­valtojen kansallinen standardi- ja teknologia­instituutti NIST ei sitä enää suosittele.
Muunnokset

Koska Rankine-asteikko on absoluuttinen, on sen nollapiste absoluuttisessa nollapisteessä 0 °R = 0 K = −273,15 °C = −459,67 °F. Rankine-asteikon asteväli on sama kuin Fahrenheit-asteikolla eli 1 °Ra = 1 °F, joten Rankine-asteiden muunnokset fahrenheiteiksi ja päin vastoin ovat helppoja:
ja
Celsius- ja Kelvin-asteikoissa olevat astevälit ovat suurempia kuin Fahrenheit- ja Rankine-asteikoissa eli 1 °Ra = 1 °F =  {\tfrac {5}{9}} °C =  {\tfrac {5}{9}} K, jolloin:
ja
sekä
ja
|  | Kelvin | Celsius | Fahrenheit | Rankine |
| --- | --- | --- | --- | --- |
| Absoluuttinen nollapiste (määritelmän mukaan) | 0 K | −273,15 °C | −459,67 °F | 0 R |
| Veden jäätymispiste | 273,15 K | 0 °C | 32 °F | 491,67 R |
| Veden kolmoispiste (määritelmän mukaan) | 273,16 K | 0,01 °C | 32,018 °F | 491,688 R |
| Veden kiehumispiste | 373,1339 K | 99,9839 °C | 211,97102 °F | 671,64102 R |
Aiheesta muualla

http://www.daviddarling.info/encyclopedia/R/Rankine_scale.html (Arkistoitu – Internet Archive)
http://www.factmonster.com/encyclopedia/science/rankine-temperature-scale.html
Pennsylvania Avenue

| Pennsylvania Avenue |
| --- | --- |
 Pennsylvania Avenue toukokuussa 2007.
Maa:   Yhdysvallat (Columbian liittopiiri, Maryland)
Pituus:  56,5 km
Päätepiste:  United States Capitol (56,5 km)
Näköala Pennsylvania Avenuelta Capitolille päin
Mielenosoittajia Pennsylvania Avenuella vuoden 2007 sodanvastaisessa mielenosoituksessa
Pennsylvania Avenue on Yhdysvaltain pääkaupungin Washingtonin pääkatu, joka yhdistää kongressitalo Capitolin ja Valkoisen talon. Pennsylvania Avenuella järjestetään Yhdysvaltain presidentin virkaanastujaisparaateja ja suuria mielenosoitusmarsseja. Se on myös vilkkaasti liikennöity työmatkareitti.
Katua alettiin kutsua Pennsylvania Avenueksi ensimmäisen kerran tiettävästi vuonna 1791. Nimen alkuperästä ei ole varmaa tietoa, mutta nimellä saatettiin yrittää lepytellä philadelphialaisia, tai nimi oli vain johdonmukainen jatko muille osavaltioiden mukaan nimetyille kaduille Washingtonissa. 1800-luvun alussa Pennsylvania Avenuesta oli tullut kaupungin pääkatu kauppoineen ja liiketiloineen, mutta vuosisadan lopulla sitä reunustivat kuitenkin jo halvat hotellit ja tatuointiliikkeet, ja kadun arvokkuutta ryhdyttiin palauttamaan rakentamalla sille suuria virastotaloja kuten postitalo.
Ray Stevenson

| Ray Stevenson |
| --- | --- |
 Ray Stevenson vuonna 2014.
Henkilötiedot
Koko nimi:  George Raymond ”Ray” Stevenson
Syntynyt: 25. toukokuuta 1964 Lisburn, Pohjois-Irlanti
Kuollut: 21. toukokuuta 2023 (58 vuotta)
Kansalaisuus:  Iso-Britannia
Ammatti:  näyttelijä
Näyttelijä
Merkittävät roolit:  Titus Pullo, Rooma
Aiheesta muualla
IMDb 
Elonet
George Raymond ”Ray” Stevenson (25. toukokuuta 1964 Lisburn, Pohjois-Irlanti – 21. toukokuuta 2023) oli brittiläinen näyttelijä, joka tunnetaan muun muassa televisiosarjasta Rooma. Hän on esiintynyt myös useissa elokuvissa, kuten Lentämisen teoria (1998), Kuningas Arthur (2004), Punisher: War Zone (2008), Friikkisirkus: Vampyyrin oppipoika (2009), Thor (2011) ja Big Game (2014).
Yksityiselämä

Stevenson syntyi Pohjois-Irlannissa. Hän meni vuonna 1997 naimisiin näyttelijä Ruth Gemmellin kanssa. Pari erosi kahdeksan avioliittovuoden jälkeen, ja Stevenson aloitti uuden suhteen, josta syntyi 24. joulukuuta 2007 hänen ensimmäinen lapsensa.
Aiheesta muualla

Filmography Ray Stevenson Cinenews. Viitattu 3.1.2023. (englanniksi)
Rome - this autumn on BBC TWO - press pack phase two BBC Home.  18.10.2005. Viitattu 3.1.2023. (englanniksi)
Norn Iron man The Irish Times.  7.10.2011. Viitattu 3.1.2023. (englanniksi)
Ro-22 (1921)

| Ro-22 |
| --- | --- |

Aluksen vaiheet
Rakentaja:  Yokosukan laivastoarsenaali
Kölinlasku:  20. tammikuuta 1921
Laskettu vesille:  15. lokakuuta 1921
Palveluskäyttöön:  10. lokakuuta 1922
Poistui palveluskäytöstä:  1. huhtikuuta 1934
Tekniset tiedot
Uppouma:  755 t (pinnalla) 1 050 t (sukellus)
Pituus:  70,1 m (kokonaispituus)
Leveys:  6,1 m
Syväys:  3,7 m
Koneteho:  2 600 bhp (pinnalla) 1 200 shp (sukellus)
Nopeus:  17 solmua (pinnalla) 9 solmua (sukellus)
Miehistöä:  45
Aseistus
Aseistus:  1 × 8 cm/28 tykki 6 × 45 cm torpedoputkea
Ro-22 (aiemmin sukellusvene No. 40) oli Keisarillisen Japanin laivaston vuonna 1922 valmistunut Kaichū-tyyppinen sukellusvene.